|  |
| --- |
|  |
| REPUBLIKA HRVATSKA  VARAŽDINSKA ŽUPANIJA  OPĆINA VIDOVEC  **OPĆINSKO VIJEĆE**  **Komisija za izbor i imenovanja** |

**KLASA:230-01/18-01/01**

**URBROJ:2186/10-19-04**

**Vidovec, 26. veljače 2019.**

Na temelju odredbe članka 9. stavka 2. i članka 10. stavka 2. Zakona o savjetima mladih („Narodne novine“, broj 41/14), članka 31. Statuta Općine Vidovec („Službeni vjesnik Varaždinske županije“ broj 04/18) i članka 5. Odluke o osnivanju Savjeta mladih Općine Vidovec („Službeni vjesnik Varaždinske županije“ broj 21/15), Komisija za izbor i imenovanja, upućuje

**JAVNI POZIV**

**za isticanje kandidatura za izbor članova i zamjenika članova**

**Savjeta mladih Općine Vidovec**

**I.**

Predmet Javnog poziva je isticanje kandidatura za izbor članova i zamjenika članova Savjeta mladih Općine Vidovec.

**II.**

Savjet mladih Općine Vidovec (u daljnjem tekstu: Savjet mladih) savjetodavno je tijelo Općine Vidovec koje promiče i zagovara prava, potrebe i interese mladih na području Općine Vidovec.

**Savjet mladih ima 5 (pet) članova uključujući predsjednika i zamjenika predsjednika**.

Svaki član ima svog zamjenika koji se temeljem kandidatura biraju istovremeno kad i članovi.

Članove Savjeta mladih i njihove zamjenike bira Općinsko vijeće Općine Vidovec **na razdoblje od 3 (tri) godine.**

**III.**

**Za članove Savjeta mladih mogu se kandidirati osobe:**

* koje imaju prebivalište ili boravište na području Općine Vidovec,
* koje u trenutku podnošenja kandidature za članstvo u Savjetu mladih imaju od navršenih petnaest (15) do navršenih trideset (30) godina života.

**IV.**

**Kandidature za članove Savjeta mladih i njihove zamjenike mogu, pod uvjetom da imaju sjedište na području Općine Vidovec, predložiti:**

* udruge koje su, sukladno statutu, ciljno i prema djelatnostima opredijeljene za rad s mladima i za mlade,
* učenička vijeća,
* studentski zborovi,
* pomladci političkih stranaka, sindikalnih ili strukovnih organizacija i
* neformalne skupine mladih od najmanje 20 mladih.

Prilikom isticanja kandidature za člana, predlagatelji su dužni predložiti i zamjenika za kandidata za člana Savjeta mladih.

Kandidature za članove Savjeta mladih i njihove zamjenike moraju biti u pisanom obliku, obrazložene i dostavljene na propisanom obrascu objavljenim na mrežnim stranicama Općine Vidovec [www.vidovec.hr](http://www.vidovec.hr).

**V.**

**Obvezni dokumenti uz prijavnicu su:**

* preslika izvoda iz Registra udruga (ako je predlagatelj udruga),
* preslika osobne iskaznice predloženog kandidata za člana i preslika osobne iskaznice njegovog zamjenika.

Uz kandidaturu neformalne skupine mladih mora se priložiti popis najmanje 20 mladih koji ističu kandidaturu.

Popis mladih osoba koje ističu kandidaturu mora sadržavati sljedeće podatke: **ime i prezime, datum i godinu rođenja, adresu stanovanja, osobni identifikacijski broj (OIB) i vlastoručni potpis**.

Obvezni obrazac za popis predlagatelja ispred neformalne skupine mladih objavljen je na mrežnoj stranici Općine Vidovec [www.vidovec.hr](http://www.vidovec.hr)

**VI.**

**Rok za isticanje kandidatura, odnosno dostavu prijedloga je 15 (petnaest) dana od dana objave poziva na mrežnim stranicama Općine Vidovec:** [**www.vidovec.hr**](http://www.vidovec.hr)**, odnosno do 13. ožujka 2019. godine.**

Kandidature s pripadajućom dokumentacijom dostavljaju se na adresu: **Općina Vidovec, Komisija za izbor i imenovanja, Trg svetog Vida 9, 42205 Vidovec s naznakom „ Prijedlog kandidature za izbor člana i zamjenika člana Savjeta mladih Općine Vidovec“.**

Sve dodatne informacije mogu se dobiti na tel. 741-201 ili osobno u Jedinstvenom upravnom odjelu Općine Vidovec, Trg svetog Vida 9, Vidovec.

**VII.**

**Postupak izbora provesti će se na sljedeći način:**

Komisija za izbor i imenovanja obavlja provjeru formalnih uvjeta prijavljenih kandidata te u roku od 15 dana od isteka roka za podnošenje prijava, sastavlja izvješće o provjeri formalnih uvjeta te utvrđuje popis važećih kandidatura.

Izvješće o provjeri formalnih uvjeta i popis važećih kandidatura Komisija za izbor i imenovanja upućuje Općinskom vijeću Općine Vidovec i objavljuje ih na mrežnoj stranici Općine Vidovec.

Predsjednik Općinskog vijeća Općine Vidovec uvrstiti će u prijedlog dnevnog reda postupak izbora članova Savjeta mladih i zamjenika članova Savjeta mladih na prvu sjednicu Općinskog vijeća nakon objave izvješća i popisa važećih kandidatura.

Općinsko vijeće Općine Vidovec tajnim glasovanjem provesti će izbor članova i zamjenika članova Savjeta mladih.

Glasovanje se obavlja na glasačkim listićima zaokruživanjem broja ispred imena i prezimena pet kandidata.

U slučaju da nije moguće izabrati Savjet mladih zbog dva ili više kandidata s jednakim brojem glasova, glasovanje se ponavlja za izbor kandidata do punog broja članova Savjeta mladih između onih kandidata koji u prvom krugu nisu izabrani jer su imali jednak broj glasova. Glasovanje se ponavlja dok se ne izaberu svi članovi Savjeta mladih.

Rezultati izbora za članove i zamjenike članova objaviti će se na mrežnoj stranici Općine Vidovec i u „Službenom vjesniku Varaždinske županije“.

**VIII.**

Izrazi koji se koriste u ovom Javnom pozivu, a imaju rodno značenje odnose se jednako na muški i ženski rod.

**IX.**

Nepravovremeni i nepotpuni prijedlozi neće se razmatrati.

**PREDSJEDNIK**

**KOMISIJE ZA IZBOR I IMENOVANJA**